CELEX: C2006/212/57
Language: fi
Date: 2006-09-02 00:00:00
Title: Asia T-170/06: Kanne 29.6.2006 — Alrosa v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/31
            
         Kanne 29.6.2006 — Alrosa v. komissio
   (Asia T-170/06)
   (2006/C 212/57)
   Oikeudenkäyntikieli: englanti
   Asianosaiset
   
      Kantaja: Alrosa Company Ltd. (Mirny, Venäjä) (edustajat: solicitor R. Subiotto. solicitor S. Mobley, solicitor K. Jones)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätös on kokonaisuudessaan kumottava.
            
         
               —
            
            
               Euroopan yhteisöjen komissio on velvoitettava korvaamaan Alrosan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission 22.2.2006 tekemän päätöksen, jolla määrättiin sellaisen sitoumuksen noudattaminen De Beersiä velvoittavaksi, jolla vähennetään asteittain vuosina 2006–2008 suoraa ja välillistä raakatimanttien ostoa kantajalta ja lopetetaan se kokonaan 1.1.2009 lukien.
   Kanteensa tueksi kantaja vetoaa ensinnäkin oikeuteensa tulla kuulluksi päätökseen johtaneessa menettelyssä. Kantaja väittää, että komissiota vaadittiin esittämään ne kolmannen osapuolen huomiot ja komission arviointia koskevat seikat, joilla oli perusteltu alun perin De Beersin ja kantajan yhdessä antamien sitoumusten hylkäämistä ja De Beersin lopullisesti esittämien sitoumusten hylkäämistä.
   Toiseksi kantaja vetoaa asetuksen 1/2003 9 artiklan rikkomiseen siltä osin kuin sitoumukset, jotka riidanalaisella päätöksellä määrättiin velvoittaviksi, oli antanut yksin De Beers eivätkä asianomaiset yritykset eli De Beers ja kantaja yhdessä. Kantaja lisää, että riidanalaista päätöstä ei ollut tehty koskemaan määrättyä ajanjaksoa.
   Lopuksi kantaja väittää, että riidanalaisen päätöksen ehdoton ja mahdollisesti lopullinen De Beersille asetettu kielto ostaa raakatimantteja suoraan tai välillisesti kantajalta on vastoin EY 82 artiklaa ja asetuksen 1/2003 9 artiklaa sekä sopimusvapautta ja suhteellisuutta koskevia perusperiaatteita.